Ukuya emalangeni

Ukuya emalangeni (okwaziwa nangokuthi yi- period, hlangana namanye amagama avamileko) kuphuma kweengazi kanye nomhlobo wamathe abizwa nge-mucosal tissue avela ngaphakathi kwesibeletho aphuma esithweni sangasese .  Ukuzomba kokuya esikhathini kubonakala ngokunyuka nokwehla kwamahomoni .  Ukuya emalangeni kubangelwa kukwehla kwamazinga we-homoni ebizwa nge-progesterone, begodu kulitshwayo lokuthi ukuzithwala akhange kwenzeke.  Kunemikhiqizo yokuhlamba yabantu bengubo esetjenziselwa ukugcina ukuhlanzeka ngesikhathi sokuya emalangeni .

Ukuya kokuthoma emalangeni, kwaziwa nge-menarche, ukuya emalangeni kuvamise ukuthoma hlangana neminyaka eli-11 ukuya kweli-13.  Nanyana kunjalo, ukuya emalangeni kokuthoma uneminyaka ebunane kuthathwa njengento ejayelekileko.  Emazweni asathuthukako kuvamile ukobana abantu bengubo baye emalangeni kokuthoma sebakhula khulile, begodu baye msinyana emazweni athuthukileko .  Ubude besikhathi esijayelekileko hlangana nelanga lokuthoma lokuya emalangeni  nelanga lokuthoma elilandelako lokuya emalangeni kudlulana ngamalanga ama-21 ukuya kwama-45 ebantwini bengubo abasesebatjha; ebantwini bengubo abadala, ibanga liphakathi kwamalanga ama-21 ukuya kwama-35 begodu isimedo sivamise ukuvezwa njengamalanga ama-28.   Esifundweni esikhulu sedatha ye-app yokuya emalangeni, ubude obuphakathi bomjikelezo wokuya esikhathini kwatholakala bona bube malanga ama-29.3.  Ukopha kuvamise ukuthatha amalanga amabili ukuya kwalikhomba. Isikhathi sokuya esikhathini siyajama ngesikhathi sokubasidis begodu kanengi umuntu akasayi emalangeni begodu nangeenyanga zokuthoma zokumunyisa .  I-Lochia yenzeka ngemva kokubeletha.  Ukuya emalangeni, kanye nokubasidisi, kuyaphela i, kuvame ukwenzeka hlangana neminyaka ema-45 ukuya kwema-55.